Terrazzogulve stiger i popularitet. Gulvtypen giver liv og kulør til indretningen. Grundlæggende set består terrazzogulve af cement og små stykker af marmor, granit eller andre sten. Det kan være en unik sammenblandet masse, men man kan også få terrazzogulve, hvor marmoren er lagt i organiserede mosaikker.
Terrazzo stammer fra Italien. I sin tid i Venedig brugte man små marmorstykker fra de riges terrasser til at skabe nye mosaikmønstre.
Gulvet er defineret af farven på marmoren og på cementen. Du kan derfor vælge mellem mange forskellige slags farver og udtryk og få et unikt gulv.
errazzogulv kan enten støbes eller lægges som fliser. Det kan støbes direkte efter rummets mål. Du kan selv vælge de sten, der skal indgå i blandingen, hvilket gør det til et super unikt gulv.
Det er desuden meget slidstærkt, hvorfor mange bruger det på badeværelser, i entréer eller opgange. Det koster en del, men er en investering, da det holder i mange år fremover.